Alboraia manté a febrer la seua desocupació en el seu mínim històric dels últims 15 anys i continua reduint l'atur en dones
21 de març de 2023

La quantitat de persones que es troben en situació de desocupació a Alboraia ha tornat a rondar el seu mínim històric des d'octubre de 2008, després d'haver-ho aconseguit el desembre de 2022 per primera vegada en 15 anys i després del lleu repunt que va deixar el mes de gener. Així es desprén de les dades facilitades pel Ministeri de Treball, un document que també assenyala el fort descens produït respecte al mateix mes de l'any passat, amb 1156 persones en cerca activa de treball enfront de les 1049 actuals.

La dada situa a Alboraia com el segon municipi de l'Horta Nord on més baixa respecte a febrer de 2022, contribuint a la tendència reductiva que es ve produint des de l'any 2016 en tota la comarca. Això suposa haver passat de 26.664 persones en situació de desocupació en aquell any enfront de les 18.508 actuals.

A més, les xifres assenyalen un nou rècord a la baixa en la desocupació de dones, comptabilitzant-se ja només 608, número que no s'ha vist en tot 2023, 2022 i en anteriors anys. Part d'aquest fet prové de l'increment de noves contractacions (304 al febrer de 2023), dels quals el 51,31% han sigut a dones, una situació que no s'havia produït fins ara.

L'estabilitat laboral també continua a l'alça amb el 57,23% dels contractes signats a Alboraia sent fixos. En total, Alboraia és el quart municipi de l'Horta Nord amb més noves contractacions, revalidant-se la localitat com un motor d'ocupació.

L'alcalde d'Alboraia, Miguel Chavarría, valora molt positivament els resultats que es venen collint en els últims anys en matèria d'ocupació: "La nostra regidoria de Desenvolupament Econòmic, Treball, Comerç i Consum promou iniciatives constantment i col·labora en tot moment amb tot el teixit productiu local i amb el nostre veïnat en campanyes d'agraïment i conscienciació. Aquestes dades reflecteixen l'esforç conjunt de la nostra societat i de l'administració local perquè l'ocupació a Alboraia estiga encaminat a estar millor que mai".